text: Nyt nederlag til KIF Kolding København
  31 oktober 2015 kl. 18.33
  Skjern løb med sejren i dagens kamp mod KIF Kolding København. 
  Selvom KIF Kolding København fik en god start i udekampen mod sidste sæsons finalemodstander fra Skjern, så blev det hjemmeholdet, der trak det sidste strå og vandt med cifrene 29-24.
  Med sejren rykker Skjern op på andenpladsen i tabellen lige foran KIF Kolding København.
  Nederlaget var det tredje i denne sæson for KIF Kolding København, der altså nu er på tredjepladsen i Boxer Herreligaen.
  